This is a reproduction of a library book that was digitized 
by Google as part of an ongoing effort to preserve the 
information in books and make it universally accessible. 


Google books ; 


https://books.google.com 





Google 


Über dieses Buch 


Dies ist ein digitales Exemplar eines Buches, das seit Generationen in den Regalen der Bibliotheken aufbewahrt wurde, bevor es von Google im 
Rahmen eines Projekts, mit dem die Bücher dieser Welt online verfügbar gemacht werden sollen, sorgfältig gescannt wurde. 


Das Buch hat das Urheberrecht überdauert und kann nun Öffentlich zugänglich gemacht werden. Ein öffentlich zugängliches Buch ist ein Buch, 
das niemals Urheberrechten unterlag oder bei dem die Schutzfrist des Urheberrechts abgelaufen ist. Ob ein Buch öffentlich zugänglich ist, kann 
von Land zu Land unterschiedlich sein. Öffentlich zugängliche Bücher sind unser Tor zur Vergangenheit und stellen ein geschichtliches, kulturelles 
und wissenschaftliches Vermögen dar, das häufig nur schwierig zu entdecken ist. 


Gebrauchsspuren, Anmerkungen und andere Randbemerkungen, die im Originalband enthalten sind, finden sich auch in dieser Datei — eine Erin- 
nerung an die lange Reise, die das Buch vom Verleger zu einer Bibliothek und weiter zu Ihnen hinter sich gebracht hat. 


Nutzungsrichtlinien 


Google ist stolz, mit Bibliotheken in partnerschaftlicher Zusammenarbeit öffentlich zugängliches Material zu digitalisieren und einer breiten Masse 
zugänglich zu machen. Öffentlich zugängliche Bücher gehören der Öffentlichkeit, und wir sind nur ihre Hüter. Nichtsdestotrotz ist diese 
Arbeit kostspielig. Um diese Ressource weiterhin zur Verfügung stellen zu können, haben wir Schritte unternommen, um den Missbrauch durch 
kommerzielle Parteien zu verhindern. Dazu gehören technische Einschränkungen für automatisierte Abfragen. 


Wir bitten Sie um Einhaltung folgender Richtlinien: 


+ Nutzung der Dateien zu nichtkommerziellen Zwecken Wir haben Google Buchsuche für Endanwender konzipiert und möchten, dass Sie diese 
Dateien nur für persönliche, nichtkommerzielle Zwecke verwenden. 


+ Keine automatisierten Abfragen Senden Sie keine automatisierten Abfragen irgendwelcher Art an das Google-System. Wenn Sie Recherchen 
über maschinelle Übersetzung, optische Zeichenerkennung oder andere Bereiche durchführen, in denen der Zugang zu Text in großen Mengen 
nützlich ist, wenden Sie sich bitte an uns. Wir fördern dıe Nutzung des öffentlich zugänglichen Materials für diese Zwecke und können Ihnen 
unter Umständen helfen. 


+ Beibehaltung von Google-Markenelementen Das "Wasserzeichen" von Google, das Sie in jeder Datei finden, ist wichtig zur Information über 
dieses Projekt und hilft den Anwendern weiteres Material über Google Buchsuche zu finden. Bitte entfernen Sie das Wasserzeichen nicht. 


+ Bewegen Sie sich innerhalb der Legalität Unabhängig von Ihrem Verwendungszweck müssen Sıe sich Ihrer Verantwortung bewusst sein, 
sicherzustellen, dass Ihre Nutzung legal ist. Gehen Sie nicht davon aus, dass ein Buch, das nach unserem Dafürhalten für Nutzer in den USA 
öffentlich zugänglich ist, auch für Nutzer in anderen Ländern öffentlich zugänglich ıst. Ob ein Buch noch dem Urheberrecht unterliegt, ist 
von Land zu Land verschieden. Wir können keine Beratung leisten, ob eine bestimmte Nutzung eines bestimmten Buches gesetzlich zulässig 
ist. Gehen Sie nicht davon aus, dass das Erscheinen eines Buchs in Google Buchsuche bedeutet, dass es in jeder Form und überall auf der 
Welt verwendet werden kann. Eine Urheberrechtsverletzung kann schwerwiegende Folgen haben. 


Über Google Buchsuche 


Das Ziel von Google besteht darin, die weltweiten Informationen zu organisieren und allgemein nutzbar und zugänglich zu machen. Google 
Buchsuche hilft Lesern dabei, die Bücher dieser Welt zu entdecken, und unterstützt Autoren und Verleger dabei, neue Zielgruppen zu erreichen. 


Den gesamten Buchtext können Sie im Internet unter|http: //books.google.comldurchsuchen. 


ar R v ® Dee 
712 9 
ie he AEr  | RP 


i 


Bi) 





Cr 
BE Er 1 








LAURIN 


EIN TIROLISCHES HELDENMÄRCHEN 
AUS DEM 


ANFANGE DES XIII JAHRHUNDERTS 


HERAUSGEGEBEN 


VON 





BERLIN 
WEIDMANNSCHE BUCHHANDLUNG 
1874 


Do 73: 


Ez was ze Berne gesezzen 
ein degen s6 vermezzen, 
der was geheizen Dietrich: 
niender vant man sin gelich 
bi den selben ziten. 
in stürmen unde in striten 
torste in nieman bestän: 
er was ein wunderküene man. 
er lebte än alle schande. 
die tiursten in dem lande 
die wärn im alle undertän: 
er was ein fürste lobesam. 
die sines landes phlägen, 
'wie selten si verlägen 
ere unde frümekeit! 
schande und laster was in leit, 
und swä si gesäzen, 

wie selten si vergäzen, 

si pristen in für alle man 

den edelen Berner lobesam. 
Alsö sprach Wielandes sun, 

ein ritter biderbe unde frum 

‘ich enweiz in allen landen 

deheinen der än alle schande 

lebe als der edele Dietrich. 

niender vint man sin gelich 

der sö gröziu dinc habe getän. 

man sol in loben für alle man.’ 
Dö sprach meister Hildebrant 

‘im ist äventiure unerkant 

in den holen bergen; 

der phlegent diu getwerge. 


des muoz man in von schulde jehen: 


swer ir äventiure wil sehen, 

der kumt in angest unde in nöt: 

si slahent manegen helt töt. 

dä hät er selten mite 

deheinen kumber erliten. 

und hiete er den gesiget an, 

ich wolde in loben für alle man.’ 
Die wile was der Berner komen 

und hete ir beider rede vernomen. 

er sprach ‘meister Hildebrant, 

von Garte ein wiser wigant, 

und war diu rede ein wärheit, 

du hetest mirz lange vor geseit.’ 
Hiltprande tete diu rede zorn. 

er sträfte den fürsten höchgeborn 

‘swer wil sin ein biderbe man, 

der sol sin rede verborgen hän 

unz er merke wie manz kere: 

sö hät er tugent unde £re. 

ich weiz einen kleinen man, 

dem ist vil wunders undertän: 

der ist küme drier spannen lanc. 

er hät manegem äne sinen danc 

hant und fuoz abe geslagen, 

daz wil ich iu für wär sagen, 

der grözer was dan sin dri: 

_ den machte er aller sorgen fri. 

er ist Laurin genant. 

im dienent alliu wildiu lant, 

diu getwerc sint im undertän. 

er ist ein künec lobesam, 

küenest aller manne. 

in tiroleschen landen 

hät ez im erzogen zarte 

einen Tösengarten. 

daz diu müre solde sin, 

daz ist ein vadem sidin. 

swer im den zebrache, 

wie balde er daz rxche! 

der müeste im läzen sw:eriu phant, 

den zeswen fuoz, die linken hant.’ 
Dö sprach von Berne er Dietrich 

‘ez ist ein degen hf£rlich. 

hän ich nu iender sellen 

der ez mit mir wägen welle, 

ich wil suochen die rösen röt, 

und solde ich komen in gröze nöt. 
Dö sprach Witege der degen 

‘ich muoz der reise mich verwegen 

mit iu, vil lieber herre min. 

ich wil iwer geselle sin 

dort hin ze dem garten, 

dä wir äventiure warten. 

wird ich den garten sihtec an, 

den trite ich nider in den plan.’ 
Üz riten die birsere 

durch hovelichiu mare. 

daz eine was her Dietrich 

von Berne ein fürste lobelich, 

daz ander was der snelle 

her Witege sin geselle. 

dö riten die zwöne degene balt 

birsen ze Tirol für den walt. 

dö die zwene küene man 

kömen in den grüenen tan, 

dö riten si bi einer wile 

des waldes wol siben mile. 

dö kömen die helde küene 

üf einen anger grüene 

für einen rösengarten. 

mit guldinen borten, 

mit golde und mit gesteine, 

het Laurin der kleine | 

die rösen schöne behangen. 

in mohte niht belangen 

swer in solte sehen an; 

der muoste al sin trüren län. 

vil wünne an dem garten lac: 

‚die rösen gäben süezen smac 

unde dar zuo liehten schin. 

des kömen si in gröze pin. 
Dö sprach von Berne er Dietrich 

daz wort gar gezogenlich 

‘Witege, lieber selle min, 

daz mac wol der garte sin, 

dä von uns Hiltprant hät geseit. 
ich fürht wir komen in arbeit, 

als verre ich mich kan verstän. 


des garten phliget ein biderbe man. 


die rösen gebent süezen smac: 
beide naht unde tac 

möht mich ir niht verdriezen, 
der uns iht hinne lieze.' 

Dö sprach Witege der degen 
‘sin welle dan der tiuvel phlegen 
mit seltsenen sachen, 
ich muoz im minner machen 
der höchvart an dem garten. 
erbeizet von dem marke. 

Do erbeizten die helde küene 
nider üf die grüene. 

Witege der wigant 

sluoc die rösen abe zehant 
in dem rösengarten. 

die guldinen borten 

wurden getreten in den plan: 


daz gesteine muost sin schinen län. 


alsö wir ez haben geherret, 
diu wunne wart dä zestoeret, 

swaz freuden an dem garten lac. 

die rösen hezen iren smac 

und dar zuo ir liehten schin. 

des kömen si in gröze pin. 

der vadem wart zebrochen: 

daz wart an in gerochen. 

si säzen nider in daz gras, 

ieglich sins leides vergaz. 
Sehet dö kam dort her geriten 

ein getwerc mit swinden siten, 

daz was Laurin genanut. 

ein sper fuort ez in siner hant 

bewunden wol mit golde, 

als ez ein fürste solde. 

vorne an dem spere sin 

dä swebete ein banier sidin, 

dar ane zwene winde 

sam si liefen swinde 

in einem wilden walde 

näch einem wilde balde. 

sı stuonden als si lebeten 

dä si an dem banier swebeten. 

sin ros was ze der siten vech 

und in der greze als ein rech. 

dar üfe ein decke guldin 

gap in dem walde liehten schin 
von gesteine als der liehte tac. 
der zoum der an dem rosse lac 
der was rötguldin, 

als in der kleine Lauria 

häte in der linken hant 

dä er die zwene fürsten vant. 
der satel üf dem rosse sin 

der was helfenbeinin; 

der satelboge gap liehten schin, 
dar an lac manec rubin. 

sine stegereife wären rich, 

dar inne stuont ez ritterlich; 
sin beingewant röt als ein bluot, 
dehein swert wart nie sö guot 
daz ie sö wol getohte 

daz dar üf geheften mohte. 

sin brünne was unmäzen guot, 
si was gehert in trachenbluot, 
von golde gap si liehten schin: 
kein swert moht nie sö guot sin 
daz si möhte gewinnen; 

si was geworht mit sinnen. 

dar umbe lac ein gürtelin; 

daz mohte wol von zouber sin, 


170 


180 


185 


190 


LAURIN 


dä von hät ez zwelf manne kraft: 
des wart ez allez sigehaft. 

ez fuorte ein swert umb sinen lip, 
dä mite huop ez manegen strit, 
daz was einer spanne breit: 

isen stahel stein ez sneit. 

sin gehilze was guldin, 

der knopf gap ouch liehten schin, 
dar üz schein der jächant: 


daz swert was bezzer denne ein lant. 


sin wäpenroc was sidin, 

von gesteine gap er liehten schin, 
von maneger hande sachen 

mit zwein und sibenzec vachen. 
den fuorte ez zallen ziten 

in stürmen und in striten. 

sin helm was rötguldin, 

dar ane lac manec rubin 

und dar zuo der karfunkel: 

diu naht wart nie sö tunkel, 

ez lühte als der liehte tac 

vom gesteine daz am helme lac. 
dar üfe ein kröne von golde 

sam si got selbe wünschen solde. 
üf der kröne obene 

sungen wo] die vogele, 

in allen den gebzxren 

sam si lebende waren. 

mit listen wart ez erdäht 

und mit zouber dar bräht. 

ez fuorte ein goltvarwen schilt, 

der wart mit speren nie verzilt, 

dar an von golde ein lebart, 

sam er ouch wolte an die vart: 

alsö stuont er sam er lebete 

und näch anderm wilde strebete. 
Laurin kam für geriten, 

die fürsten heten sin gebiten. 

dö ez in kam sö nähen 

daz siz beide ane sähen, 

dö sprach Witege der degen 

‘got müeze unsers heiles phlegen, 

Dietrich lieber selle min. 

daz mac vil wol ein engel sin, 

sente Michahel der wise, 

und ritet üz dem paradise.’ 

dö sprach der von Berne 

‘den engel .sihe ich gerne: 

den helm soltu verbinden baz, 


ich fürhte er trage uns beiden haz. 

und ist sin eigen dirre piän, 

sö hät ez guot reht dar an.’ 
Dö ez in kam sö nähen, 

si begunden ez enphähen: 

die fürsten höchgeborne 

gruozt ez üz grözem zorne 

‘wer hät iuch tören geheizen 

her nider üf den plän erbeizen 

und iuwer gurren spannen 

üf minen grüenen anger, 

den ich hän geheien 

vor manegem teerschen leien 

und beschirmet vor manegem man? 

ir müezt mir swaeriu phant län. 

wer hät iuch esele her gebeten 

daz ir mir habet nider getreten 

die mine lieben rösen röt? 

des kumet ir in gröze nöt: 

ietweder gebe mir ein phant 

den zeswen fuoz, die linken hant.’ 
Des antwurte im her Dietrich 

harte wol gezogenlich 

‘neinä, du vil kleiner man, 

du solt dinen zorn län. 

man sol niht fürsten phenden 

bi füezen und bi henden, 

die wol geben richen solt 

beide silber unde golt. 

hin gegen des meien zit, 

sö got die sumerwunne git, 

sö kument uns ander rTösen vil. 

für wär ich daz sprechen wil: 

man sol niht fürsten phenden 

bt füezen und bi henden. 

ich hän guotes alsö vil 

daz ich dir phant niht geben wil.’ 
Daz getwerc was sprüche fri. 

‘ich hän mer goldes dan din dri,' 

alsö sprach der kleine Laurin. 

‘waz fürsten müget ir gesin? 

und sit ir zwene edel man, 

ir habt unedellich getän. 

waz habet ir gerochen 

daz ir habet zebrochen 

den minen rösengarten ? 

und die guldinen borten 

habt ir getreten in den plan, 

und hän iu nie kein leit getän. 

het ich iu ie getän kein leit, 

ir soldet mir hän widerseit 

und hietet mich dar umbe bestän: 


daz were fürstelich getän.’ 

Dö sprach Wielandes sun, 
ein ritter biderbe unde frum 
‘daz hert ir wol, her Dietrich, 
ir tuot ab niender dem gelich 
daz ir sit ein künec lobesam, 
und lät sulch rede für ören gän. 
der kleine ist sö tumber site 
und redet uns sinen willen mite 
und sinen grözen übermuot: 
ob ez iuch herre diuhte guot, 
entriuwen bf den füezen 
ichz umb die want slüege.’ 

D6 sprach der Bernsre 
‘got ist ein wunderzre. 
ob got sin wunder hät getän 
und geleit an disen kleinen man, 
west ez an im niht manheit, 
ez enhete uns niht 36 vil geseit 
als üppiger mxre.' 
sö sprach der Bernsre 
‘für wär ich daz sprechen sol: 
in eret ouch diu werlt wol 
an dem goles £re lit, 

billiche zaller zit 

mit triuwen und mit Eren. 
nu volge miner lere 

hie üf dirre grüene: 

wis küene und niht ze küene. 
swer wil sin ein biderbe man, 
der sol für ören läzen gän 
und tuo als er niht hoerre 
swaz sin gemüete stcere, 

unz in diu rehte nöt get an; 


so erzeige er danne waz er kan, 


unde helibet äne schande 

in einem ieslichem lande.’ 
Witegen tete diu rede zorn, 

er sträfte den fürsten höchgeborn 

‘swer giht ir sit ein küener man, 

zwär der muoz liegen dar an, 


swer sprichet daz ir sit ein recke. 


nune törstet ir niht erschrecken 
eine müs, fürbtet ir daz kleine 
daz dort habet vor dem steine. 
dä getrüwet ir niht vor genesen, 
der unser einer möhte verwesen 
driu tüsent oder mer. 

ich oc ir wer im ein her. 

wande daz got wol weiz, 

ez ritet ein ros als ein geiz;' 
alsö sprach der starke man, 
‘ich törste sin tüsent bestän.' 

Dö sprach der kleine Laurin 
‘her Witege, ir wellet übel sin, 
ir wellet gar der tiuvel wesen. 
mac aber ieman vor iu genesen 
und sit ir ein biderbe man, 
von ersten sult ir mich bestän. 
ich wil iu tragen sunderhaz. 
ir gürtet iuwerm rosse baz 
und dunke ez iuch gefüege, 
iuwer fürgebüege. 
ez mMuoz ein Just von uns geschehen, 
ez möhte ein keiser ane sehen.’ 

Witege der vil küene man 
erbeizte üf den grüenen plän. 
für wär sult ir wizzen daz: 
dö gurte er sinem rosse baz, 
ez dühte ouch in gefüege, 
er gurt sin fürgebüege. 
an stegereif in den satel er spranc: 
des seite im Laurin guoten danc. 
bi den selben stunden 

die helme si verbunden. 

gegen einander si dö stuben 

als zwene valken die dä flugen, 

der eine gröz, der ander kleine, 

wan Laurin was kurzer beine. 

her 'Witege vervalte sin: 

dö traf in daz getwergelin, 

ez stach in nider in den kle. 

kein laster tete im nie sö we. 
Laurin der küene 

erbeizte üf die grüene. 

dö wolde ez nemen swzriu phant, 


den zesewen fuoz, die linken hant. 


und wzr der Bern&re niht komen, 
ez waren sw&riu phant genomen. 
des gewaltes den Bernzre verdröz. 
daz swert er über Witegen schöz : 
‘neinä, vil kleine Laurin, 

lä den helt geniezen min. 

ja ist er min geselle, 

daz wizze swer der welle, 

und ist mit mir üz komen. 
würden im solhiu phant genomen, 
des hietc ieh iemer schande 

swä man ez in dem lande 

seit von dem Berniere! 
daz w:ern mir hertiu miere.' 

Dö sprach der kleine Laurin 
‘waz gibe ich umbe den, namen din? 
du sagest mir ein mzre 
von dem Bernzre: 
dä von ich vil hän vernomen. 
mir ist liep daz du her bist komen. 
des muost du mir län swieriu phant, 
den zeswen fuoz, die linken hant. 
ich wil dich bringen inne 
miner krefte und miner sinne. 
du zebreche mir minen garten, 
mine rösen und die borten 
die trätet ir mir in den plän: 
des wil ich iuch engelten län. 
ich endunke iuch nie sö kleine, 
wer iuwer gemeine 
ein tüsent oder dri, 
der wolte ich gewaltec sin.’ 

Her Dietrich von der rede lie, 
ze sinem rosse er dö gie. 
än stegereif in den satel er spranc, 
des seite im Laurin guoten danc. 


daz getwerc wolde er stözen, 
I* 

daz sper hegunde er vazzen 

ritterlichen in die hant: 

dö kam sin meister Hildebrant 

und der wüetunde Wolfhart, 

der sich an strite nie verspart, 

und von Stire er Dietleip: 

die brähte ez alle in arbeit. 
Hildebrant der wise man 

rief sinen herren an 

‘vil lieber Bernzre, 

nu herä disiu mare. 

vernimestu niht mine lere, 

sö verliusestu din £re. 

ja erkennest du des twerges niht, 

din riten ist gein im enwiht. 

sold al diu werlt dir gestän, 

ez sticht dich nider an den plän; 

sö vliusestu din re 

und getarst ouch nimmer mi£re, 

du vil tugenthafter man, 

an keines fürsten stat gestän. 

ich räte dir, ritter küene, 

erbeize nider üf die grüene, 

ze fuoze soltu ez bestän. 

niht baz ich dir geräten kan. 

und nim in dine sinne, 

du maht sin niht gewinnen 

durch sin vil guot gesmide | 

mit keiner hande snide. 

heilt, du solt tuon daz 

und versuoche dine sterke baz: 
slahez mit dem knopfe umb diu ören 
unde mache ez ze einem tören. 

dir enwelle got niht bi stän, 

sö gesigest du im an.' 

Her Dietrich des niht enliez, 
er tete als in sin meister hiez, 
er erbeizte nider üf den plän. 
dö sprach der grimmige man 
‘Laurin, dir si widerseit. 
nu rich an mir din herzenleit.’ 
dö sprach der kleine Laurin 
‘entriuwen, herre, daz sol sin.’ 
den schilt ez vazzen began, 
den Bernzre lief ez an. 
ez sluoc im einen swinden. slac 
daz sin schilt üf der erden lac. 
her Dietrich zürnen began, 
Laurinen lief er vaste an. 
er sluoc üf sines schiltes rant. 

daz er im viel üz der hant. 
er moht mit sinen sinnen 
Laurines niht gewinnen. 
her Dietrich von Berne 

het ez betoubet gerne, 


als er von Hiltprant hete geh«ret. 


er wolde ez haben betoret, 

er sluoc den kleinen Laurin 
mit dem knopfe üf den helm sin 
daz ez alsö lüte erklanc 

einer halben mile lanc 

von des helmes döne 

und der guldinen kröne. 

Laurin der kuonheit vergaz, 

ez enweste wä ez was. 

ez greif in daz teschelin 

und nam ein tarnkeppelin, 

der vil kleine recke, 

daz er sich dä mite bedecke, 
daz sin der Berner niht ensach. 
des kom er in gröz ungemach. 
er sluoc im an den stunden 
manec tiefe verchwunden 

daz dem getriuwen man 

daz bluot durch die brünne ran. 

Dö sprach der von Berne 
“nu slüege ich dich gerne. 
ich enweiz wä du bist hin komen 
oder wer dich mir hät genomen. 
du bist in kurzen stunden 
vor minen ougen verswunden.' 
her Dietrich der wigant 
sluoe näch im in ein steinwant 
mit grözem zorne unde nit 
einer ellen tief unt wit. 
Laurin der kleine man 
lief aber hern Dietrichen an: 
dö sluoc ez nitliche 
üf den fürsten riche. 
her Dietrich sich wol verstuont 
als die wisen alle tuont; 
des betwanc in gröziu nöt: 
sin swert er im ze schirme böt. 
Hildebrant der wise man 
rief aber sinen herren an 
'wirstu von dem twerge erslagen, 


ich kan dich nimmer mer verklagen. 


und wolde ez mit dir ringen, 
sö möht dir baz gelingen. 
helt, sö läz ez von dir niht, 

sö wirt im sin keppelin enwiht.' 

dö sprach von Berne der küene man 

‘kzme ich ez mit ringen an, 

lihte gelunge mir baz.' 

dem twerge truoc er alrest haz. 

Laurin sich des schiere versan 

daz der tugenthafte man 

ringens an im gerte, 

wie schiere ez in gewerte! 

sin swert warf ez- üz der hant, 

hern Dietrichen ez underspranc, 

den selben risen ez gevie 

sö krefticlichen umb diu knie: 

si vielen beide in den. kle. 

Dietriche tete diu schande we. 
Dö sprach meister Hildebrant, 

von Garte ein wiser wigant 

‘Dietrich, lieber herre min, 

zebrich im daz gürtelin, 

da von hät ez zwelf manne kraft, 

sö maht du werden sigehaft.' 

ir ringen was michel unde gröz, 

daz sin den fürsten gar verdröz. 

her Dietrich was ein zornic man, 

man sach im von dem munde gän 

sam von der esse tuot daz fiuwer. 


alliu güete was im tiuwer. 

er greif im in daz gürtelin: 

üf huop er daz getwergelin, 

von Berne der vil werde, 

und stiez ez üf die erde 

daz im sin gürtelin zebrach: 

des kom ez in gröz ungemach. 
Daz gürtelin viel üf daz lant: 

üf zucte ez meister Hildebrant. 


zwelf manne sterke hete ez vlorn. 


hern Dietriche was vil zorn, 

er sluoc ez nider üf den plän. 

dö schrei daz twerc wünnesam, 

daz ez alsö lüte erhal 

über berc und über tal. 

Laurin der vil kleine man 

rief hern Dietrichen an 

‘wurde du ie ein biderbe man, 

des soltu mich geniezen län. 

helt, nu friste mir min leben, 

ich wil mich dir für eigen geben, 

und wil dir wesen undertän, 

und dar zuo allez daz ich hän.' 
Laurines bete was enwiht, 

ai Bermer bete der güete niht. 
x Nuee ez nider üf die grüene 
jas erbarmte die helde küene. 
Laxurin der kleine man 

ref dö Dietleiben an 

hilf mir, werder Dietleip, 

von Stire ein ritter unverzeit, 
du solt mich des geniezen lan 
daz ich din rehte swester hän. 
nu hilf mir, degen here, 

durch aller frouwen ere.' 

her Dietleip des niht enliez, 

ze hern Dietriche er dö lief 
‘edeler herre Dietrich, 

von Berne ein fürste lobelich, 
gebet mir den kleinen Laurin 
als liep iu alle ritter sin.’ 
Dietleibes bete was enwiht, 

der Berner hete der güete niht. 
Dietleip der junge man 

rief aber hern Dietrichen an 
‘geht mir den kleinen Laurin, 
als liep iu alle frouwen sin.’ 

dö sprach von Berne er Dietrich 
daz wort harte zorneclich 

‘din bete ist gegen mir enwiht: 
Laurins engibe ich dir niht. 
ez hät mir leides vil getän, 595 
des wil ich ez engelden län.’ 
‘neinä’, sprach Dietleip der degen, 
“ir sult mir den zorn ergeben, 
vil edeler voget von Berne; 
sö wil ich iu dienen gerne 600 
und wil iu wesen undertän 
die wile ich daz leben hän.' 
Dietleibes bete was verlorn, 
daz machte hern Dietriches zorn. 
‘niemannes ez geniezen kan, 605 
ez muoz im an daz leben gan, 
sold ich din dienest hän verlorn.' 
des wart Dietleibe vil zorn. 
Her Dietleip des niht enliez, 
ze sinem Tosse er dö lief. 610 
an stegreif in der satel er spranc, 
daz diu brünne an im erklanc. 
er was ein grimmiger man, 
daz ros ze beiden sporn er nam, 
dö reit er ritterliche 615 
ze hern Dietriche 
‘noch gebet mir daz getwergelin, 

als liep iu mine hulde sin.’ 
her Dietrich niht ensprach. 
Dietleip daz an im wol sach 
daz er zornec wiere 
der edele Bernzre. 
er gevie den kleinen Laurin 
bi der liehten brünne sin, 
er fuorte in über die heide, 
ez ware im liep od leide. 

Von Berne der vil küene man 
ruofte Hildebranden an 
‘heiz mir min Tos ziehen: 
ja wil ez mir enphliehen 
der mir gröz laster hät getän, 
und mich des niht ergetzen kan.’ 
sin ros zöch man üf den plän, 
dar üf saz der küene man. 
im was leit unde zorn, 
sin güete hete er verlorn. 
von zorne gan er wüelen 
‘dich enwelle denne behüeten 
der tiuvel üz der helle, 
ich riche minen sellen.’ 


Her Dietrich über die heide rant. 


dö volgte im meister Hildebrant; 

Witege unde Wolfhart 

die riten ouch an die vart. 

her Dietleip der was biderbe, 
er reit gein im her widere. 
Laurin den kleinen man 

het er verborgen in den tan. 
als er den Bernzre ane sach, 
daz wort gezogenliche er sprach 
‘noch gebet mir daz getwergelin, 
als liep iu alle tugende sin.’ 
Dietleibes bete was verlorn, 


daz machte hern Dietriches zorn. 


daz sper begunde er senken: 
Dietleip wold im niht wenken. 
sehet die zwene edel man 

riten dö einander an. 

üf einander si dö stächen, 

diu sper si beide brächen. 

do erbeizten die helde küene 
nider üf die grüene. 

under die schilte si sich bugen, 


zwei scharpfiu swert si dö zugen. 


si liefen beide einander an, 
die zwene fürsten lobesam. 
si huoben den grwezisten strit 

daz wären zwene starke man. 
si liefen Dietleiben an: 

wol werte sich der junge 
unz si in underdrungen. 

dä bi si niht enliezen, 

daz swert si im in stiezen. 
Hildebrant der wise man 
nam sinen herren hin dan. 
er enwolde in niht erläzen, 
er muost sin swert in stözen. 
Hildebrant der wise man 
macht einen fride dar an 
und der kleine Laurin 


muoste ouch in dem fride sin. 


dö kam ez üz den sorgen 

da ez Dietleip hete verborgen. 
die zwene fürsten höchgeborn 
liezen beide iren zorn. 
Dietleip der degen unverzeit, 


näch sinem swäger er dö reit. 


sı säben in zornlichen an, 
dö er in brähte üf den plan. 
her Witege und her Dietrich 
die wären im gar hazlich: 

den zwein fürsten lobesam 
hete ez vil leide getän. 

Dö sprach Dietleip ze Laurin 
'sagä, hästu die swester min? 
daz soltu mich wizzen län, 
sö wil ich dich ze swäger hän.’ 
dö sprach der kleine Laurin 
‘ja hän ich die swester din 
egester morgen 
genomen unverborgen. 
wie selten ich ir vergaz, 
die wile ich in den sorgen was, 
der vil lieben frouwen min ! 
si ist ein edel künegin, 
alliu twerc sint ir undertän, 
für wär ich daz sprechen kan. 
wie si mir wart, daz sage ich dir, 
daz solt du gelouben mir. 

Stire ein burc ist genant 
dä ich die reinen kiuschen vant, 
daz merke degen küene, 
under einer linden grüene. 
dar was si kurzwilen gegän 
mit maneger meide wol getän: 
dannoch huoten ir zwene man. 


120 


725 


740 


LAURIN 


mit listen ich si in ane gewan. 
dö kom ich hin zuo geriten 

gar näch ritterlichen siten, 

daz mich nieman ensach 

und mir ouch nieman zuo sprach. 
under die linden ich dä reit: 

dä vant ich die schaenen meit. 

si lühte üz den andern schöne 
als für die sterne tuot der mäne. 
frou Künhilt ist si genant. 

ich vienc sı bi der wizen hant, 
üf satzte ich ir min keppelin, 

für mich swanc ich daz megetin: 
ich fuort si mit gewalte dan, 
uns sach enweder wip noch man. 
ich fuort si mit mir in den berc, 
dä dienet ir manec getwerc 

und manec getwerginne 

mit golde und mit gimme. 

für wär ich daz sprechen wil, 
ich hän guotes alsö vil 

mer dan alle künege hän: 

daz ist ir allez undertän.’ 

alsö sprach der kleine, 

‘mit golde und mit gesteine 

erncilg uk allu lant: 

„ditiawutt wuahle ich haben phant, 

s&4 wisse icherliche, 

tur Jar künecriche, 

das ach niht hieze ein armman. 

das ist ir allez undertän.' 

akö sprach dö Laurin, 

‘Künhilt diu swester din 

diu ist noch ein reiniu meit.’ 

des fröute sich der degen gemeit. 
Dö sprach Dietleip der degen 

‘mir ist liep daz ich min leben 


hän gewäget durch den willen din. 


lä mich sehen die swester min, 
und ist diu rede ein wärheit 
die du mir häst geseit, 
ich gan dir ir für alle man.’ 
‘diu wärheit wirt dir kunt getän,’ 
s6 sprach der kleine Laurin: 
‘nu wellen wir gesellen sin.’ 
Hildebrant der wise man 
nam den von Berne hin dan. 
er sprach ‘vil lieber herre min, 
ir sult Dietleibes selle sin: 
der ist gar ein starker man 

und wil iu mit triuwen bi gestän. 
er hilft iu wider mannegelich. 
ich räte iuz, ritter lobelich.' 

des antwurte im her Dietrich 
harte wol gezogenlich, 

er sprach ‘vil lieber meister min, 
swaz du mir ratest daz sol sin.' 
Hildebrant gie dö zehant 

dä er Dietleiben vant 

‘nu heoerä, degen here, 

du häst des iemer ere, 

daz wizze gar än argen list, 
swenne er din geselle ist 

dem manec recke ist undertän. 
für wär ich daz sprechen kan.’ 
dö sprach Dietleip der degen 
‘des wil ich mich verwegen: 

ich hän diu msre wol vernomen. 
lät er ze hulden komen 

minen swäger Laurin, 

sö wıl ich sin geselle sin.’ 

dö sprach meister Hildebrant, 
von Garte ein wiser wigant 

‘daz habe üf die triuwe min, 


wir müezen alle gesellen sin.’ 
3% 

Her Dietleip und her Dietrich 
wider allermannegelich 
si swuoren dö geselleschaft: 
si heten beide gröze kraft; 
und ouch der kleine Laurin 
muost in der selleschefte sin, 
alse er wzre lanc unt gröz: 
Dietleibes er do genöz. 
wan Witegen was der selle leit: 
er vorhte er keme in arbeit. 
Dö sprach der kleine Laurin 
‘pu wir alle gesellen sin, 
sö wil ich uns machen undertän 
mit triuwen allez daz ich hän. 
kumet mit mir in den berc, 
sö dienet iu manec getwerc 
und manec getwerginne 
mit golde und mit gimme. 
ir hert dä kurzewile vil, 
gesanc unde seitenspil; 
daz si iu für wär geseit. 
ir sehet dä manec schönheit: 
für wär ich daz sprechen wil, 
ein jär ist ein kurzez zil, 
dar ane sult ir niht verzagen: 

ich enkanz iu halbez niht gesagen, 
daz merket äne valschen list, | 
waz wünne in dem berge ist. 
die wil ich iu machen undertän, 
getürret ir iuch an mich län.’ 

Die vier fürsten lobesam 
nämen Hildebrant hin dan. 
si frägten den recken sän 
ob si sich solten an ez län: 
‘daz muoz an dinem räte stän.’ 
des antwurte in der wise man 
‘weste ich waz uns töhte, 
daz ich uns geräten möhte, 
daz tete ich alsö gerne. 
vil edeler vogt von Berne, 
und wolten wirz durch vorhte län, 
zewäre ez stüende uns übel an. 
des hete wir michel schande 
swä man ez in dem lande 
seite für ein zageheit: 
daz were uns ein smächeit.’ 
des antwurte im her Dietrich 
mit zühten harte tugentlich 
‘der uns den lip hät gegeben, 
der mac wol fristen unser leben. 

an den sule wir uns län, 

wan er uns wol gehelfen kan. 

ich muoz die äventiure sehen, 

solde mir aber leit geschehen.’ 
Dö sprach Witege der degen 

‘'nu müeze sin der tiuvel phlegen 

daz ez uns mit liegen 

alle wil betriegen.’ 

der wüetunde Wolfhart 


sprach ‘wir suln billiche an die vart. 


wir müezen sehen die schönheit, 
dä von ez uns hät geseit.’ 
dö sprach meister Hildebrant 
‘nu heerä, kleiner wigant, 
wir weln uns an din triuwe län; 
dä solt du stiete beliben an.' 
dö sprach der kleine Laurin 
‘die wile ich hän daz leben min, 
ich wil iu mit triuwen bi gestän: 
ir sult iuch genzliche an mich län. 
dö volgten si dem twerge 
gein einem holn berge. 
Witegen was diu reise leit; 
wan ez brähte si in arbeit. 

Als si den berc ane sähen, 

si wänden er ware nähen; 
an dem andern morgen fruo 
kömen si alrest derzuo. 

an dem selben morgen 

kömen si unverborgen 

für den berc lobesam 

üf einen wünneclichen plän 
under eine linde grüene, 

da erbeizten die helde küene. 
ir ros sluogen si üf den plän, 
der was sö rehte wünnesam. 
üf dem plän stuont bluotes vil, 
maneger leie swes man wil 
oder imer erdenken mac: 

die gäben alle süezen smac. 
swaz vogele stimme haben sol, 
des was der plän aller vol. 
daz was ein michel wunder. 
ieglicher sanc besunder, 

(man hörte si wol singen, 

ir kel suoze erklingen,) 

daz ez undr einander hal 

üf dem anger über al. 
maneger hande tiere vil 

diu triben mit einander spil: 

sı wären heimeliche gezemet 
und üf den selben plän gewenet. 
für wär ich daz sprechen wil: 
der plän hete freuden vil. 
swer in solde sehen an, 
der muoste al sin trüren län. 
Dö sprach der Bernere 
‘zergangen ist min sware. 
mich entriegen alle mine sinne, 
wir sin in dem pardise hinne.’ 
dö sprach Wolfhart zehant 
‘uns hät got her gesant, 
daz wir dä heime mugen jehen 
daz uns äventiure si geschehen. 
ich spriche daz für wär wol, 
der plan ist aller selden vol.’ 
dö sprach Hildebrant der degen 
‘ir sult iuwer sinne phlegen. 
daz gevellet mir vil wol: 
tac man zäbende loben sol.’ 
dö sprach Witege der degen 
‘woldet ir mins rätes phlegen 
und volgen mir aleine, 
ja betrüge uns nie der kleine. 

er ist der liste also vol 
daz im nieman getrüwen sol.’ 

Dö sprach der kleine Laurin 
‘ir sult än alle sorge sin, _ 
mit fröuden hie üf disem plän, 
der ist sö rehte wünnesam. 
aber diu fröude ist gar ein wint 
wider die in dem berge sint. 
swenn wir an den luft wellen gän, 
sö trete wir her üf disen plan. 
ieglicher macht im einen kranz, 
dar näch trete wir einen tanz 
mit manegem röten mundelin. 
sö zieh wir alle wider in 
swaz unser vor dem berge si. 
als wonet uns lust iemer bi.’ 
alsö sprach der kleine man, 
‘ich teile mit iu disen plan, 
ir herren und gesellen min. 
er sol unser aller sin.’ 
do gedähte im der Bernzre 
‘ein ende hät min swiere.’ 
des enwas ez weizgot niht: 
ir kurzewile wart enwiht. 

Nö zugen si mit einander dan, 

diu ros liezen si üf dem plan. 

dö fuorte Laurin daz getwerc 

mit im die fürsten in den berc. 

d6 si kämen an daz türlin, 

da stuonden zwelif juncfrouwelin, 

die wären schene und wol getän, 

si gruozten die recken sän. 

dö si alle kämen hin in, 

zuo slöz man daz türlin: 

ir keiner moht sö wise sin 

der weste wä si kemen in 

od dem sin siune iht tohte 

daz er gesehen mohte. 

dö ‚sprach Witege der starke man 

‘zwäre ich liuge niht dar an; 

und wre ich düze aleine, 

mich betrüge nimmör der ‘kleine. 

ir herren, daz ist niht gelogen, 

ich wene wir sin alle betrogen.’ 
Dö sprach der kleine Laurin 

‘ir sult än alle sorge sin, 

kein leit iu von mir geschiht: 

ich briche miner triuwe niht.’ 

dö sach man für die fürsten gän 

manegen ritter lobesam, 

die truogen an daz beste gewant 
daz man in allen landen vant: 
von golde gap ez liehten schin. 
her Dietrich und die sellen sin 
die wurden wol enphangen. 

si sähen obe in hangen 

maneger hande kleinät; 

des hieten sie alles rät. 

allez daz diu werlt sol haben, 
des was der berc vol geladen. 


Laurin phlac schöne der hörschaft. 


von gesinde hete er gröze kraft, 
daz wizzet sicherliche. 

kein künec wart nie sö. riche, 

si heten im strites gnuuc gegeben: 
näch kuonheit stuont ir aller leben. 
die werden recken unverzeit 

sähen manege schönheit. 

die benke wären guldin, 

von gesteine gäbens liehten schin: 
dar üf satzt man die geste. 

man tete in daz beste. 

man schancte in mete unde win, 
so er aller beste mohte sin. 

si sahen kurzewile vil, 

maneger leie hande spil: 

einhalp sı sungen. 

anderhalp si sprungen, 

si versuochten heldes kraft; 

dar näch schuzzen si den schaft, 
dar näch wurfen si den stein: 
als gienc daz spil über em. 
hurdieren unde stechen, 

sper undr einander brechen, 

des wart vil vor in getän. 
manegen künsterichen man 

man hörte gigzre, 

harphsere und phifzre. 

dö sach man für die fürsten gän 
zwei geiwerc wünnesam, 

zwene kurze videlzre: 

ir gewant was rich und swre. 
si truogen videlen in der hant, 
die wären bezzer denne ein lant: 
si wären rötguldin, 

von gesteine gäbens liehten schin; 
die seiten gäben süezen klanc. 
den fürsten was diu wile unlanc, 
si hörten daz videlen gerne. 

dö sprach der voget von Berne 

‘diu kurzewile gevelt mir wol, 

dirre berc ist fröuden vol. 

dar näch sach man für gän 

zwene wol singende man, 

‚zwene guote sprechare. 

hovelichiu mare 

si sungen vor den fürsten vil; 

daz was ir kurzwile unde ir spil. 

si huoben an sö süezez sanc ‚ 

daz ez in dem berge erklanc: 

swer ez rehte mohte verstän, 

der muoste al sin trüren län. 
Dö kam Künhilt diu künegin 

mit maneger kurzen twergin, 

die wären schene und wol getän, 

und truogen richiu kleider an 

von phellel und von siden, 

dar an daz beste gesmide 

daz man von silber und von golde 

und von gesteine haben solde. 

daz stuont in allez schöne. 

ein guldine kröne | 

truoc üfe diu künegin: 

si enmöhte vergolten sin 

niht mit einem lande. 

- dö wurden schöne enphangen 


die gesellen minnecliche 
von der küneginne riche. 
‘willekomen vil edeler Dietrich, 
von Berne ein fürste lobelich, 


mir ist liep daz ich dich sol sehen: 


ich her dir grözer tugende jehen 
und dar zuo grözer manheit 

(dä ist mir wunder von geseit,) 
die du äne schande 

häst allez her begangen: 

kein laster hästu nie getän. 

man sol dich loben für alle man.' 
des dankete ir her Dietrich. 

si enphienc die geste alle gelich 
sö si beste mohte 

und ez ir ären tohte. 

Dietleip si sunderliche enphie. 
mit armen si in umbevie, 

si halste in unde kusten 

und dructe in an ir bruste: 

si beslöz in mit den armen 

daz ez in muoste erbarmen, 

dö im diu schoene meit 

sö sere daz ellende kleit. 

Er sprach ‘vil liebiu swester min, 
wiltu niht langer hinne sin 
in disem holen berge 
bi dem kleinen twerge, 
oder dich von im scheiden län? 
dir wirt wol ein ander man.’ 
si'sprach ‘vil lieber bruoder min, 
sö du s&lec müezest sin! 
ich enhän keinen bresten niht, 
als din ouge wol gesiht. 
swes min herze eines gert, 
der bin ich viere gewert. 
min herze ist aller fröuden vol 
swenn ich den berc an sehen sol 
und al die mine meide sint. 
dannoch ist min fröude blint, 
diz leben wart mir nie liep, 
wande ez ist ein undiet. 
ir werc diu tügen mir enwiht, 
si gelouben an got niht:’ 
alsö sprach diu schoene meit, 
‘ich wier gerner bi der kristenheit. 
ich bevilhe mich den triuwen din: 
swaz du mir rietest daz sol sin.’ 
dö sprach Dietleip der küene man 

‘schrmmm swester wei zetäm, 


sold ez mir an daz leben ein 
Laurin der kleme man 

die herren Isez ze tische gan. 

ds zugen si abe ir sarwät 

und leiten ane phelline wät. 

mit golde und mit gesteine; 

also erte si der kleine. 

die spise man für truoc: 

man gap in alles des genuoc 

daz ir libe tohte, 

alse ez wol vermohte 

baz dan alle künege her; 

dannoch hete ez alles mer. 

sine schüzzeln wären silberin, 

diu giezfaz gäben liehten schin 

mit golde und mit gesteine, 

sin tisch von helfenbeine, 

guldin an den slozzen 

sam Si W&2TN gegozzen. 

dö si dö gesäzen, 

getrunken unde gäzen 

und die tische wurden erhaben, 

beide singen unde sagen 

huop sich vor den fürsten vil, 
dar näch manec seitenspil 

daz ez undr einander hal 

in dem berge über al. 

diu kurzwile huop sich wider an 
von manegem twerge wünnesam. 
- Laurin gienc sä zehant 

da er froun Künhilten vant. 

er sprach ‘vil liebiu frouwe min, 
sö du iemer s&lec müezest sin! 
gip mir dinen getriuwen rät, 
min dinc mir kumberliche stät. 
waz mir die recken hänt getän, 
daz wil ich dich wizzen lan. 

si zebrächen mir minen garten, 
und die guldinen borten 

träten si mir in den plän, 

und häte in nie kein leit getän. 
daz hite ich allez wol gerochen, 


wer mir min gürtel niht zebrochen. 


von hern Dietriches zorn 

hän ich al min £re vlorn. 

wolt sichz Dietleip niıht nemen an, 

ez müeste in an daz leben gan.’ 
Dö sprach diu küneginne h£re 

daz überwundest nimmer mere. 
sich an, helt. din ere, 
und volge miner l£re. 
lege si sust eın pin an 
daz si dich mit gemache län. 
du solt mir des din triuwe geben 
daz du keime tuost an sin leben.’ 
daz gelobte ir daz getwergelin. 
mit gesteine ein guldin vingerlin 
stiez ez an sine zesewen hant: 
dö wart im gröziu kraft bekant, 
zwelf manne sterke ez gewan; 
daz was wunderlich getän. 
näch sime swäger ez dö sant. 
dö kam der degen sä zehant 
zuo im alsö dräte 
in eine kemenäte. 

Dö sprach der kleine Laurin 
‘sıl lieber trütswäger min, 
nim dich niht dine gesellen an, 
sö teile ich mit dir swaz ich hän.' ° 
dö sprach Dietleip der degen 


‘€ wolde ich vliesen daz leben: 


swaz in geschiht, geschehe ouch mir. 


diner helfe ich wol enbir.‘ 

dö sprach der kleine Laurin 
“sö muostu die wile hinne sin 
unz du gewinnest andern muot 
und mine gäbe nimest verguot.’ 
Laurines liste wären gröz: 1195 
sinen swäger er verslöz 
in der kemenäte. 
dö ilte er vil dräte 
der vil kleine wigant 
dä er die vier fürsten vant. 1200 
alsö wir ez heren sagen, 
trinken hiez er dar tragen, 
beide mete unde ouch win: 
twalm hiez er tuon dar fin. 
dö si daz dö getrunken, 1205 
wie balde si üf die benke sunken ! 
wie balde der kleine wigant 
in alliu vieriu zsamen bant! 
er warf si in einen karkzre, 
dä liten si inne gröze swiere. 1210 
si wieren alle sament verlorn, 
wan hern Dietriches zorn. 
Nu lägen si gevangen: 
wie kämen si von dannen? 

daz enmac niemer ergän, 

der leser muoz ein trinken hän. 
Dö si gevie daz kleine twerc 

mit untriuwen in den berc, 

die herren sich versunnen 

daz si wärn gebunden: 

her Dietrich einen zorn gevie: 

ein dunst von sinem munde gie, 

der verbrante im siniu bant. 

dö löste er fuoz unde hant, 

dar näch ouch die gesellen sin 

gar üz einer grözen pin. 

do enwesten niht die st&ten 

wie si ir dingen tzeten, 

daz si gewunnen harnasch guot: 

daz was vor in wol behuot 

und verslozzen in dem berge 

von den wilden twergen. 

dö lägen si mit sorgen 


unz an den vierden morgen. 


Frou Künehilt diu künegin 
verdacte in dem berge den schin. 
daz tete si durch die recken. 
daz gesteine hiez si decken, 


daz man in dem berge niht ensach. 

si giengen an ir gemach. 

frou Künehilt gienc sä zehant 
dä si Dietleiben vant 

in einer kemenäte: 

dar ilte si vil dräte. 

üf slöz si die tür: 

dö spranc Dietleip her für 

gar in grimmigem muote. 

dö sprach diu küneginne guote 
‘yıl herzelieber bruoder min, 

sö du iemer s&lec müezest sin! 
volgest du niht miner lere, 

du verliusest lip und £re.' 

er sprach 'vil liebiu swester min, 


 swaz du mir rxtest, daz sol sin. 


nu sage mir üf die triuwe din 
wie gehaben sich die gesellen min. 
sint si lebende oder töt 
oder in deheiner hande nöt?” 
si sprach ‘si sint gevangen, 
daz mich sin muoz belangen, 
tiefe in einem kark:ere: 
dä lident si inne gröze swaere.' 
Dö sprach der degen höchgemuot 
‘hiet ich wan minen harnasch guot 

und min swert ın miner hant, 
ich löste sie sä zehbant. 
si sprach 'vil lieber bruoder min, 
daz du szlec müezest sin! 
und wzrstu sterker dan din viere, 
sie erslüegen dich vil schiere, 
daz du in siges müesest jehen; 
wan du enmaht ir niht gesehen. 
nim bin ditze vingerlin, 
vil herzelieber bruoder min, 
daz soltu stözen an die hant, 
sö wirt dir äventiure bekant. 
für wär ich daz sprechen sol, 
du sihest diu twerc alliu wol.’ 
si stiez ez ime an die hant, 
des fröute sich der wigant: 
sin herze wart fröuden vol, 
er sach diu twerc alliu wol. 
“hiet ich min brünne und min swert, 
des engulte manec twerc, 
ez were wip oder man, 
ez müeste in an daz leben gän: 
ich lieze ir kein genesen niet, 
ez ist ein ungetriuwe diet’. 

Si nam in bi der wizen hant, 

dö volgete ir der wigant. 1290 
si fuorte in alsö dräte 
in eine kermenäte, 
da funden si ir aller harnasch guot, 
swie wol er was vor in behuot. 
von golde gap er liehten schin. 1295 
dö wäpente in diu künegin 
mit listen den wigant. 
den helm si im üf daz houbet bant, 
daz swert gap si im in die hant 
(daz was bezzer denne ein lant,) 1300 
und sinen goltvarwen schilt, 
dar an daz merwunder spilt 
in allen den gebzxren 
sam ez lebende were. 
‘heerä, lieber bruoder min, 1305 
hüete dich vor Laurin: 
ist daz er dir gesiget an, 
ez muoz uns an daz leben gän.’ 
dö sprach Dietleip der degen 
‘sin welle denn der tiuvel phlegen 1310 
üz der bittern helle, 
ich lese mine gesellen.’ 
Von der frouwen lobesam 
wart dö über in getän 

ze vie em deseme 
a sprah zu Biisze cin piizen 
dar du Lebal est dia kien. 
nu ichsuswe. ın daz geweile 
iruse man dine geei-n 
in einen tiefen karkzre: 
da ligent si in grüzer swzre 
do er dıe rede al:ö vernam. 
ir aler harnasch «r do nam 
und dar zuo ir guotiu swert, 
diu wärn eins künecriches wert. 
er truoc si in daz gewelbe 
und warf si für die sellen 
daz ez alsö lüte erhal 
in dem berge über al. 

Laurin der kleine man 
rief al die sinen an, 
im was leit unde zorn. 
ez biies lüte ein herborn 
daz ez in dem berge erhal: 
daz erhörten diu twerc über al. 
dar näch gie ez an ein klingen 
von richen sarringen, 
die si leiten an ir lip 

sam si wolten an den strit. 1340 
alsö wir ez hän vernomen, 
wie schiere wärn diu twerc komen, 
driu tüsent oder mer 
für Laurin den künec her! 
Dö sprach Laurin der degen | 1345 
“ir sult ir keinen läzen leben, 
ir geloube ist enwiht, 
wan si getrüwen uns niht.’ 
dar näch huop sich ein gedranc, 
beide breit unde lanc, 1350 
vaste an daz gewelbe dan. 
dä sach man »ietleiben stän. 
sin herze was manhbeite vol, 
er sach diu twerc alliu wol. 
er hete eines recken sin, 1355 
er spranc under diu twerc hin, : 
der selbe degen junge: 
diu getwerc üf in drungen. 
üf zöch er daz swert swinde 
 daz dä von giengen winde. 1360 
er sluoc ir üzer mäzen vil: 
daz was im ein kintspil. 
dö Laurin daz ersach 
daz im grözer schade geschach, 

du, erzirıie der kn» SB 
er \vf Inst m: 

er »u0r m am dem siunden 
abs mans tiefe wunden 

daz deme jungen man 

daz blut durch die rınze ram 
als ez der degen höchzemuot 
in strite bete vil cetragen 

und durch herte helme geslasen. 
iedoch was ez dö enwiht, 

wan ez ensneit Laurines niht. 
für wär ich daz sprechen wil, 
der berc hete getwerge vil: 
diu sluogen üf den einen man. 
alrest er striten began. 

‚er sluoc hinder sich einen slac, 
dä von der twerge vil erlac. 
daz enhalf allez niht, 

sin striten was gar enwiht. 

dö drungen si den jungen man 
in daz gewelbe wider dan. 


Die wile was meister Hildebrant, 
„von Garte ein wiser wigant, 
mit listen üz dem kerker komen 

unde hete mit im genomen 1390 
sine gesellen schiere: 
dö wäpenten sich die viere. 
wan Dietleip der junge degen, 
diu getwerc heten in daz leben 
äne schaden wol genomen, 1395 
wer er niht fürz gewelbe komen. 
dö wolten si den jungen 
dane haben gedrungen: 
vaste werte sich der degen, 
des vlös manec twerc sin leben. 1400 
die wile wäpenten sich sän 
die vier recken lobesam. 
Dö sprach der von Berne 
‘nune streit ich nie s6 gerne: 
dirre berc ist strites vol, 1405 
ich enweiz wen ich slahen sol 
oder wem ich sol gestän: 
nieman ich gesehen kan.' 
dö sprach meister Hildebrant 
‘ez ist bezzer danne ein lant 1410 
daz ich dir, herre, geben sol: 
ich gan dir der ere wol 
baz denne dem libe min. 
nim hin ditze gürtelin ; 

442 wiı ruetus mb» den ip 
+ ne am der ben Di 
dın zeiamr m dem beree wi: 
für wir va dar sorechen se 
mp ma da sirwi n de kami: 
umber.rte mm der wirzmt 
un kerzz daz wart fröeden vei: 
er sa din Iwere a.in wei 
und Instisıben dem junzen man 
sach er ın grüzen nmwien stän: 
sin harnasch was von bluole röt. 
sin wert er im ze schiırme bet 
Er sprach ‘'vil leben seBen min, 
ir salt under diısem gewelbe sin. 
ir muget der vinde niht gesehen, 
da von möbte iu leit geschehen. 
für wär ich daz sprechen wil: 
ich sihe der twerge also vil 
daz ich grozer her nie gesach. 
diu tuout Dietleibe ungemach, 
sin harnasch ist von bluote röt: 
ich enhelfe im, er ist töt.’ 
dö sprach meister Hildebrant, 
von Garte ein wiser wigant 
‘Laurin hät ein vingerlin 

an der zeiwen hant in. 

(heit, vernim minen rät,) 

dä von ez die sterke hät: 

slach ım den vinger üz der hant 

und brince mir in sä zehant. 

des antwurte im her Dietrieh 

harte wol gezogenlich 

‘meister, und mac daz geschehen 

daz in min ougen gesehen, 

ich slahe im in üz der hant 

und bringe in dir sä zehant.’ 
Dietrich für daz gewelbe spranc. 

dö gienc üf in ein gröz gedranc 

von manegem twerge freissam. 

Laurin lief in zehant an: 

des fröute sich her Dietrich. 

er machte ein wite umbe sich 

und sluoc diu getwerc hın dan: 

er enwolde ir keinen zuo lan. 

als wir ez heren von in sagen, 

wunden wart vil geslagen 

Dietriche durch die brünege: 

daz machte der twerge menege. 

mit listen unde mit grimme 

moht er Laurines niht gewinnen. 

daz ist min rät und min sin.’ 
bi denselben stunden 

die helme si verbunden, 
ieglicher vazzete sinen schilt: 
sehet, dö kom frou Künhilt. 
‘ir sit zwöne biderbe man. 


wie wol ich daz gehoeret hän! 
ich muoz iu grözer manheit jehen: 
ir muget der vinde niht gesehen 


und wellet sie doch bestän; 


des wil ich iuch geniezen län.’ 


frou Künehilt diu künegin 
gap ieglichem ein vingerlin: 
‘diu stözet an iuwer hant, 

sö wirt iu äventiure bekant. 
für wär ich daz sprechen sol, 
ir sehet die vinde alle wol.’ 
sı stiezen sie an die hant: 
dö wart in äventiure bekant; 
ir herze wart fröuden vol, 

si sahen diu twerc alliu wol. 


her Witege und der geselle sin 


nigen der edelen künegin. 
die zwene degene milte 
griffen zuo den schilten, 

her Dietrich wart ein zornec man, 
und lief in ernestlichen an: 

zuo der selben stunde 

man sach von sinem munde 
einen dunst gän der was heiz, 

dä von Laurine der sweiz 

vaste durch die ringe ran. 

der vil starke küene man 

truoc dem getwerge haz. 

eins schirmslages er niht vergaz, 
den lerte in meister Hildebrant: 
er sluoc im den vinger üz der hant 
dar ane ez hete daz vingerlin. 

do erschrac daz getwergelin. 

üf zucte in der wigant, 

unde gap in Hildebrant: 

des herze wart fröuden vol, 

er sach diu twerc alliu wol. 

Die wile was ein kleinez twerc 
her üz geloufen für den berc, 
dem was leit unde zorn. 
ez erschalte lüte ein horn. 
daz erhörten alsö balde 
fünf risen in dem walde. 
si sümten sich niht lange, 

mit stehelinen stangen 

kömen si geloufen für den berc. 

dar näch frägten si daz twerc 

daz ez in kıunte Jdiu miere. 

ez sprach ‘diu sint uns gar ze sware, 
daz ichz niht halbez kan gesagen. 
mime herrn ist sin gesinde erslagen, 
im selben ist gesiget an. 

helfet dem fürsten lobesam.' 

Die risen drungen in den berc, 
des fröute sich vil manec twerc. 
diu dä vor mit sorgen 
hieten sich verborgen, 
diu sprungen alliu her wider 
und liefen zuo den risen sider; 
diu vor geflohen häten, 
diu sluogen wider genöte. 
die risen wären freissam, 
si bestuonden die zwene man. 

Dö sprach meister Hildebrant 
‘ich räte iu herren beide sant 
daz ir under disem gewelbe sit. 
sich hebet aber ein grözer strit. 
ich sihe fünf risen freissam, 
die welnt den twergen bi gestän. 

si hänt unser seilen für genomen: 


den muoz ich ze heife komen.' 
den heim er üf daz houbet bant, 
für daz zewelbe er do spranc. 
des fröut sich der von Berne, 

sı sahen ın vıl gerne. 

die risen wären freissam, 

die sach man an die fürsten gän 
mit stehelinen stangen. 

die zwene muoste belangen: 
man hörte si üf die helde slän 
einen sturm freissam. 

waz der strit tohte, 

ir deweder gesehen mohte. 

Dö sprach Wielandes sun, 
ein ritter biderbe unde frum 
‘Wolfhart, lieber selle min, 
sul wir nu die besten sin? 
wir verzagten nie an striten 
bi allen unsern ziten.' 
der wüetunde Wolfhart 
sprach ‘wir sulen an die fart. 
dä wir den strit heren gan, 
dä dring wir mit einander an 
und loufen mit slegen in; 

daz ist min rät und min sin.’ 1540 
bi denselben stunden 

die helme si verbunden, 

ieglicher vazzete sinen schilt: 

sehet, dö kom frou Künhilt. 

‘ir sit zwene biderbe man. 1545 
wie wol ich daz gehoeret hän! 

ich muoz iu grözer manheit jehen: 

ir muget der vinde niht gesehen 

und wellet sie doch bestän; 

des wil ich iuch geniezen län.’ 1550 
frou Künehilt diu künegin 

gap ieglichem ein vingerlin: 

‘diu stözet an iuwer hant, 

sö wirt iu äventiure bekant. 

für wär ich daz sprechen sol, 1555 
ir sehet die vinde alle wol.’ 

si stiezen sie an die hant: 

dö wart in äventiure bekant; 

ir herze wart fröuden vol, 

si sahen diu twerc alliu wol. 1560 
her Witege und der geselle sin 

nigen der edelen künegin. 

die zwene degene milte 

griffen zuo den schilten, 

si sprungen für in den berc, 
des engalt manec twerc 

und ouch die risen freissam. 
dö die zwene küene man 
zuo dem strite sprungen, 

ir halsberge erklungen, 

ir sprunge wären wite: 

in was gäch zem strite. 
Nagelrine und Mimminc 

diu täten freislichiu dinc. 
mit der zweier swerte orten 
diu getwerc si niht sparten. 
alliu güete was in tiuwer. 
rehte sam ein fiuwer 

sach man ez von ir swerten gän: 
si wunten ir vil manegen man 
sunder ungevelle. 

dö die fünf gesellen 

zuo einander kämen, 

die risen sı für nämen. 

si sluogen an den stunden 
vil tiefe verchwunden, 

daz si in dem bluote 

unz über die sporn wuoten. 


die risen warn gerne gewesen von dan: 

ieglicher einen für nam: 1590 
si enmohten mit ir sinnen 
den recken niht entrinnen. 
alsö wir ez heren sagen, 
die risen wurden erslagen, 
Laurin wart gevangen: 1595 
dö was der strit ergangen. 
Dö Laurtn daz twerc sach 
den schaden und daz ungemach 
daz die degene nieman 
in dem berge wolten leben län, 1600 
er viel für den Bernzre 
in alsö grözer swasre 
‘edeler fürste riche, 
tuo an mir tugentliche. 
ich minen Jip und min leben 1605 
üf dine genäde hän ergeben. 
niht läz erslahen daz volc gar, 
nim diner tugende an mir war. 
dar umbe müezen si alle sant 
dienen diner edelen hant. 1610 
edeler fürste, wer den strit 
unde tuo daz bt der zit 
€ daz der kleinen twerge her 

harte wol gezugenlich 

‘daz enmsc niht wul zewesen 
daz wir diu twere län yenesen. 
umb die swzre dıu mir st mvrtän 
dar umbe mac ez niht bestän. 
'neınä, edeler fürste rich, 

{uo diner tugende an mir gelich. 1640 
läA mich niht ungewert hie mite 
und tuo noch swes ich dich bite; 
wan man vil tugende von dir seit: 
die läz ouch mir sin bereit.’ 
Dö sprach meister Hildebrant 1645 
‘ir sult des wol sin gemant 
daz ir die juncfrouwen wert 
swes si an iuch hät gegert; 
und lät den kleinen Laurin 
ze Berne iwern gevangen sin, 1650 
und läzet swern diu getwerge, 
daz si iu dienen mit dem berge.' 
Dö sprach Dietleip der degen 
“ir sult iuwerre zühte phlegen 
und gewert die swester min.’ 1655 
dö sprach her Dietrich .‘daz sol sin. 
juncfrouwe, ir sult sin gewert 
des ir an mir habet gegert.’ 
er rief Witegen unde Wolfhart an 
‘ir sult von dem strite län 1660 
unde lät daz volc leben: 
ich hän in minen fride gegeben.’ 
Si liezen von dem strite. 
daz was an der zite, 

sı gedähten umbe ein scheiden dan, 

die fürsten edel und lobesam. 

si namen Laurin mit in, 

dar zuo vil guoten gewin 

von golde und von gesieine, 

und wurden des eneine 

si enphulhen den holn berc 

an ein edelez getwerc, 

daz was geheizen Sintram, 

(ez was ein künec lobesam, 

der hahste näch Laurine,) 

üf die triuwe sine. 

des swuor ez Dietriche einen eit, 

ez wolde im dienstes sin bereit. 
Dö fuoren si mit fröuden dan 

und diu juncfrouwe wol getän. 

si fuoren hin gen Berne: 

dä sach man si gerne 

und enphienc si güetliche 

die edelen fürsten riche. 

dä heten si kurzwile vil 

und maneger leie hande spil. 

Dietleip und diu swester sin 

frou Künehilt diu künegin 

vierzehen tage si dä beliben. 

mit fröuden si die zit vertriben. 
dö wolde Dietleip scheiden dan 
und diu juncfrouwe wol getän. 
si gerten urloubes dä 

von herren Dietriche sä. 

frou Künehilt diu riche 

gerte an Dietriche, 

er solt si des geniezen län 

daz si durch in hete getän. 
‘wizz, edeler fürste, für wär, 

ir waret alle töt gar 

gelegen än Laurines schaden, 
des bin ich mit riuwen überladen, 
wan er mir getriuwelichen tete 
und werte mich al miner bete. 
er macht mir allez undertän 

daz er üf der erden ie gewan. 
dä von, edeler fürste riche, 

bit ich dich tugentliche 

daz du mich wellest gewern 
des ich an dir wil begern.’ 

dö sprach von Berne er Dietrich 
harte wol gezogenlich 
‘juncfrouwe, swes ir an mir gert, 
des sult ir genzlich sin gewert.’ 

72 


LAURIN 


‘sö muote ich, edeler fürste, an dich, 


des solt du gewern mich, 
la dir Laurin bevolhen sin 
üf triuwe und die genäde din. 
versuoch daz ez den touf enphä, 
und tuo im güetlich dar nä 
und brinc ez durch den willen min 
wider an die re sin. 
wan du in des wol häst erzogen 
daz er dich hät betrogen.’ 
des antwurte ir her Dietrich 
mit zühten wol gezogenlich 
‘juncfrowe, vil gerne tuon ich 
des ir habet gegert an mich.’ 
dä mite si urloup von im nam, 
als ir zühten wol gezam. 

Dö gie si sa zehant 
dä si Laurinen vant. 
si sprach ‘lieber herre min, 
gote solt du enpholhen sin: 
ich muoz mit minem bruoder varın; 
des enmac ich niht bewarn.’ 
dö sprach Laurin zehant 
‘ouwe daz’ du mir wurde bekant! 
han ich min triuwe an dir verlorn, 

LAURIN 


ouwe daz ich ie wart geborn! 

ich hete dich mir ze tröste erwelt, 
miner fröuden tage sint nu gezelt. 
allez daz ich ie gewan, 

möht ich daz mit gewalte hän, 
daz wolde ich dar umbe geben, 
sold ich dir bi sin gelegen.’ 

er schrei sö bitterliche 

daz diu küneginne riche 

dö sere weinen began. 

Dietleip ir bruoder si dö nam 
unde fuorte si von dan. 

er gap ir einen biderben man; 

dä bi hete si fröuden vil 

unz an ir lezzistez zil. 


Nu läz wir si mit fröuden zogen. 


wir suln von Laurine sagen 

wie dem sin dinc ergie 

und sich sin leben ane vie. 
Hildebrant der sprach sän 

‘herre, umbe den kleinen man 

ir sult tuon als ein wise man; 

und grifetz wislichen an, 

daz man Laurin in huote habe 

und daz man ez niemanne sage 

LAURIN 


daz diu frou Künhilt hät gebeten: 

daz sol man gar undertreten. 

man sol in halten wol behuot 

unz man versuochet sinen muot, 

ob er ze kristen leben ste: 

daz sol man ersuochen €. 

man sol in einem wisen man, 

Ilsunge dem werden sän 

enphelhen daz er sin phlege, 

und daz er im den, rät gehe 

daz er kristen werde für wär: 

sö gebe der fürste im hulde gar.’ 
Des volgete im der werde degen 

und hiez sin mit huote phlegen. 

er enphalch ez dem wisen man 

daz er vaste hebte an 

und sagte im umbe kristen leben. 

dä wolte er sich niht in geben, 

unz im wart erboten sä 

vil smächeit von den knehten dä. 

vil gespotes leiten si in an 

und triben üz im ir goukel sän. 

daz werte wol zwelif wochen 

daz im vil spotes wart gesprochen. 

er gedähte in sinem muot 

LAURIN 


‘unde were ez mir guot, 

sö solde ich kristen werden. 
ich sihe wol, üf der erden 

ist sin name gewaltec gar, 

und dienet im der engel schar, 
sö miniu göter gar blint 

und mir ouch ze nihte sint. 
der mac wol gewaltec sin, 

daz ist an mir worden schin. 
si enmohten mir gehelfen niht. 
ir helfe was gar enwiht, 

dö ich si rief in miner nöt: 

dö was ir helfe an mir töt. 
dar umb wil ich si varn län. 
ich wil mich an einen got verlän, 


der himele und erden gwaltec ist, 


den man dä nennet Jhegü Krist.’ 
Eins morgens, was ein suntac, 

daz liut noch släfende allez lac, ' 

ze Ilsunge er dö gie, 

die rede er alsus ane vie, 

er sprach *Isunc, edeler degen, 

du solt mir dinen rät geben 

dö sprach Ilsune der degen 

dö sante man sa zehant 

da man sinen kapelän vant. 1840 
er hiez in segenen den touf. 

dä wart ein grözer zuolouf 

von den gesinden allen dö: 

die wurden alle vil frö. 

Dietrich sprach dem gesinde zuo 1845 
‘nu rätet wie ich im tuo, 

wie wir im einen namen geben 

der im wol zeme ze kristenleben.’ 

ez sprächen alle ‘sines namen 

des endarf er sich niht schamen: 1850 
da bi ist er wol erkant 

über al in dem lant.’ 

des volgete er in dä. 

er wart getoufet sä. 

her Dietrich wart dä sin tote, 1855 
llsunc ez ouch gerne tete. 

Isunc der küene degen 

der half im der kristen leben. 

dö ez dä den touf enphie, 

her Dietrich dö mit im gie 1860 
in sinen palas wite. 

dä hiez er an der zite 

sine herren alle für in gän, 

LAURIN 


er sprach ‘swes ich gedäht hän, 
ich wil hiute mime toten geben 
daz er deste fröer müge leben. 
ich wil im swern einen eit 
ganzer friuntschaft unde sicherheit, 
lip und guot ich teilen wil 

mit im unz an sins endes zil. 
ouch muoz er mir her wider swern, 
er welle mich des selben wern.’ 
Laurin im üf die füeze neic, 

vor fröuden lange er stille sweic. 
her Dietrich zöch in von der erde, 
dö sprach Laurin der werde 
‘herre, ich wil ip unde leben 

allez üf iwer genäde geben.’ 

dö swuoren si die friuntschaft, 
dıu sit hete gröze kraft 

und niemer mer zebrochen wart 
unz an ir beider hinvart. 

man hiete in fürbaz £rlich, 

lert ın den glouben gerlich, 

wie ez solte dienen gote; 

daz lernte ez än allen spot. 

LAURIN 


‘den rät wil ich dir geben 
der dir wol mac guot sin 


gen gote und gen dem herren din. 


ich wil dir genzlich gewinnen 

urloup an allen dinen dingen. 
Dö gienc Ilsunc zehant 

dä er sinen herren vant. 

er sagte im diu mzre 

waz im ze sinne wre. 

des fröute sich her Dietrich. 

er hiez in bringen für sich, 

‘nu sage mir die wärheit, 

wil du enphän die kristenheit? 

daz soltu vil güetlichen tuon 

äne allen valschen ruom. 

sö gibet dir got ze löne 

die ewigen kröne.’ 

dö sprach der kleine Laurin 

‘herre, ich wil bereit sin, 

enphähen willeclich den segen 

den got der kristen hät gegeben.’ 
Dö sante er Dietrich zehant 

da man Hildebranden vant 

und ander sine dienestman: 

die kämen alle für gegan. 

LAURIN 177 


dö sante man sä zehant 

da man sinen kapelän vant. 1840 
er hiez in segenen den touf. 

da wart ein grözer zuolouf 

von den gesinden allen dö: 

die wurden alle vil frö. 

Dietrich sprach dem gesinde zuo 1845 
‘nu rätet wie ich im tuo, 

wie wir im einen namen geben 

der im wol zeme ze kristenleben.’ 

ez sprächen alle ‘sines namen 

des endarf er sich niht schamen: 1850 
da bi ist er wol erkant 

über al in dem lant.’ 

des volgete er in dä. 

er wart getoufet sä. 

her Dietrich wart dä sin tote, 1855 
lisunc ez ouch gerne tete. 

Isunc der küene degen 

der half im der kristen leben. 

dö ez dä den touf enphie, 

her Dietrich dö mit im gie 1860 
in sinen palas wite. 

dä hiez er an der zite 

sine herren alle für in gan, 

er sprach ‘swes ich gedäht hän, 
ich wil hiute mime toten geben 
daz er deste fröer müge leben. 
ich wil im swern einen eit 
ganzer friuntschaft unde sicherheit, 
lip und guot ich teilen wil 

mit im unz an sins endes zil. 
ouch muoz er mir her wider swern, 
er welle mich des selben wern.’ 
Laurin im üf die füeze neic, 

vor fröuden lange er stille sweic. 
her Dietrich zöch in von der erde, 
dö sprach Laurin der werde 
‘herre, ich wil lip unde leben 

allez üf iwer genäde geben.’ 

dö swuoren si die friuntschaft, 
diu sit hete gröze kraft 

und niemer mer zebrochen wart 
unz an ir beider hinvart. 

man hiete in fürbaz £rlich, 

lert in den glouben gerlich, 

wie ez solte dienen gote; 

daz lernte ez än allen spot. 

